Előterjesztés

Mórágy Község Önkormányzata Képviselő-testületének

2013. július 9-én-én tartandó rendkívüli ülésére 
2. számú napirend
Tárgy: Rulirozó jellegű rövid lejáratú hitel felvétele a Leader pályázat pénzügyi lebonyolítására
Előterjesztő és előadó: Glöckner Henrik polgármester

Az előterjesztést készítette: Bakó Józsefné jegyző  

Tisztelt Képviselő-testület!

Mórágy Község Önkormányzata nyert a 2012.évben beadott Leader pályázaton ( azonosító száma: 2068769437 ),így megvalósításra kerülhet Mórágyon  a Kossuth utcai Egyesületek Házának felújítása valamint az Egyesületek háza melletti társalkodó udvar kialakítása. 

 Az önkormányzat az erről szóló határozatot 2013. június 26-án kapta meg, a pályázatot két éven belül kell megvalósítani. A megvalósítás határideje 2014. december 31-ig. A pályázat megvalósítását  minél előbb kellene kezdeni, hiszen a határozat közlésétől számitott hat hónapon belül kötelesek vagyunk az első kifizetési kérelmet benyújtani.  A Az építés teljes költsége 16.574.763,-Ft, a támogatás  13.050.995.- Ft , az önerő 3.523.768.- Ft.

 Az építési vállalkozó 2 rész számlát és egy végszámlát fog benyújtani az önkormányzat felé, melyet az önkormányzatnak meg kell előlegezni, mivel a pályázat utófinanszírozott.

A pályázat zökkenő mentes kifizetéséhez megint rulirozó jellegű rövid lejáratú hitelt kell felvenni 13.050.995.- forint  keret összegben , egy éves rendelkezés tartásra. A hitel kamata 9 - 11% között mozog, a rendelkezésre tartási jutalék változó , jelenleg 1,0%.
A hitelszerződés megkötéséhez Képviselő-testületi döntés szükséges. 

Kérem, hogy a tisztelt képviselő-testület az előterjesztést tárgyalja meg, és fogadja el az alábbi határozatot.

Mórágy, 2013. július 7.









Glöckner Henrik sk.








                polgármester
Határozati javaslat

Rulirozó jellegű rövid lejáratú hitelt felvétele
                           Mórágy község önkormányzati képviselő-testülete úgy határozott, hogy rulirozó jelleg rövid lejáratú hitelt kíván felvenni az OTP Bank Nyrt. Dél-Dunántúli Régió Igazgatóságánál (Szekszárd, Szent István tér 5-7) a 102/2012.(X.1.) VM rendelet alapján , falumegújításra és fejlesztésre a LEADER Helyi Akciócsoport közreműködésével 2068769437 azonosító számú „Mórágyi Egyesületek háza felújítása és udvarának kialakítása „című pályázat pénzügyi lebonyolítása érdekében. 
A hitel összege:  13.050.995.- Ft.- Ft.
A hitel igénybevételének napja:  2013. szeptember 1.
A rendelkezésre tartás időpontja::  12 hónap

A visszafizetés időpontja: maximum  12 hónap

               Az Önkormányzat kötelezettséget vállal  a hitel visszafizetése és az adósságszolgálat 2013

               évi és 2014.évi  költségvetésbe történő  betervezésére.

A képviselő-testület felhatalmazza a polgármestert és a jegyzőt, hogy a rövid lejáratú

hitellel kapcsolatos teendőket ellássa, és a szerződést aláírják.

Határidő: 2013.július 31.
Felelős: Glöckner Henrik polgármester

              Bakó Józsefné jegyző

Határozatról értesítendő: OTP Bank Nyrt. Szekszárd,Szent István tér  5-7., Közös hivatal 

                                        gazdasági vezetője

